রংপুরের এটি অন্যদের সাথে শীর্ষে যোগ দেওয়ার ম্যাচ। আর ঢাকার একক ভাবে পয়েন্ট টেবিলের শীর্ষ স্থানে চলে যাওয়ার। সেই লড়াইয়ে ২১ বলে ফিফটি করেছেন ওয়েস্ট ইন্ডিজের ওপেনার ইভিন লুইস। এবারের আসরে প্রথম ম্যাচ খেলতে নেমেই ৩৪ বলে আলো ঝলমলে ৭৫ রানের ইনিংস উপহার দিয়েছেন দলকে। যেখানে ৮টি ছক্কা। চার ৩টি। এই ব্যাটসম্যান গত বিপিএলে সেঞ্চুরি করেছিলেন। এবার রংপুরের সাথে যোগ দিয়েছেন কদিন আগে শ্রীলঙ্কার বিপক্ষে ওয়ানডেতে ১৪৮ রানের এক বিধ্বংসী ইনিংস খেলে। মেহেদী মারুফ ৩১ বলে করেছেন ৪০ রান।